## *PROGRAM RADA – I. IZMJENE*

***Turističke zajednice Grada Pregrade***

***za 2015. godinu***

**Pregrada, listopad 2015.**

**Sadržaj:**

**I.ADMINISTRATIVNI RASHODI………………………………………..………………….3**

**1.Rashodi za radnike……… ………………………………………………………3**

**2.Rashodi ureda…………….....……………………………………………………3**

**II.DIZAJN VRIJEDNOSTI…………………………………………………………………...3**

**1.Manifestacije………………………....……………………………………………………3**

**1.1. Branje grojzdja Pregrada ……………....……………………………………3**

**1.2. Noć muzeja – Večer Adolfa Thierrya........................................................3**

**1.3. Fašnik........................................................................................................ 3**

**1.4. Proljeće u Pregradi......………………………………………………………..4**

**1.4. Brođanci, Olimpijada starih sportova..........………………………………4**

**1.5. Dan sporta.................................................................................................4**

**1.6. Božić u Pregradi..............................…………………………………………4**

**2. Potpore manifestacijama (suorganizacija s drugim subjektima te donacije**

**drugima za manifestacije)..........................................................................................4**

**2.1. Kostelska uskrsna pištola..........……………………………………………5**

**2.2. Potpore ostalim manifestacijama (Olimpijada starih sportova**

**Brođanci).........................................................................................................5**

**III.KOMUNIKACIJA VRIJEDNOSTI……………………………………...………………..5**

**1.Online komunikacije…………….....……………………………………………….……5**

**2.Ofline komunikacije………….....………………………………………………………..5**

**2.1. Oglašavanje u prom.kampanjama javnog i privatnog sektora.....…….5**

**2.2.Opće oglašavanje……...……………………………………………………….5**

**2.3.Brošure i ostali tiskani materijali...………………………………………….5**

**2.4. Suveniri i promo materijali…………………………………………………..5**

**IV.DISTRIBUCIJA I PRODAJA VRIJEDNOSTI……...…………………………………..6**

**1.Sajmovi……………………………………………………………………………..………6**

**V.INTERNI MARKETIG……………………………………………………………………..6**

**1.Edukacija(zaposleni)…………………….………………………………………………6**

**VI.MARKETINŠKA INFRASTRUKTURA….......………………………………………...6**

**1.Proizvodnja multimedijalnih materijala…….....………………………………..…….6**

**VII.TRANSFER BORAVIŠNE PRISTOJBE GRADU ……………………………………6**

**VIII. POKRIVANJE MANKA IZ PRETHODNE GODINE...............................................6**

# 

# I. ADMINISTRATIVNI RASHODI …………………………...121.000,00kn

*Admin. rashodi povećani su sa 103.800 na 121.000 kn. Tijekom godine očekivalo se udruživanje TZGP u TZ područja, međutim udruživanje još nije realizirano pa će do kraja godine ukupni rashodi za dvije djelatnice, od čega se jedna s porodiljnog dopusta vratila tijekom ljeta te ponovno otvorila komplikacije u trudnoći, iznositi 106.000 kn.*

**1. Rashodi za radnike ………………………………………............….106.000,00 kn**

*Prema Financijskom planu ukupni rashodi za radnike iznose 106.000,00 kn (s 88.800,00 kn) u što ulazi neto plaća, doprinosi za obavezno zdravstveno osiguranje i doprinosi za zapošljavanje za dvije djelatnice.*

**2. Rashodi ureda …………………………………………...........…… 15.000,00 kn**

Rashodi ureda turističke zajednice dijele se na: službena putovanja, usluge telefona, interneta, pošte i HRT pretplate, uredski materijal, reprezentaciju i bankarske usluge.

*U 2015. godini TZGP bila je domaćin koordinacijskog sastanka direktora TZ županije.*

# II. DIZAJN VRIJEDNOSTI …………………………....…..204.156,98 kn

*Dizajn vrijednosti (uključuje manifestacije i potpore istima) će sa planiranih 176.200,00 porasti na 204.156,98 kn. Zbog plana sanacije dugovanja dobavljačima iz prethodnih razdoblja pojedine su manifestacije bile planirane sa minimalnim iznosima u okviru kojih ih nije bilo moguće ostvariti.*

1. **Manifestacije..............................................................174.456,98 kn**
   1. **Branje grojzdja Pregrada (rujan 2015.) ……..…….155.722,86 kn**

Tradicionalna višednevna manifestacija „Branje grojzdja“ održava se posljednjih 10 dana u rujnu. Za vrijeme trajanja manifestacije odvija se niz sportskih priredbi, kulturnih događanja i druženja te sajam vinogradarstva i vinarstva. Svake godine za vrijeme trajanja manifestacije na različitim mjestima u Pregradi nastupaju pjevački zborovi, limena glazba, folkloraši i tamburaši te školska i vrtićka djeca. Isto tako, odvija se motoalka, a sve dane traje izložba ručnih radova, domaćih kolača, vina, suvenira itd. Kruna manifestacije je prolazak povorke berača i beračica u narodnim nošnjama koji se na konjskim zapregama voze glavnom pregradskom ulicom.

*Planirani trošak bio je 142.000 kn, a završni iznos trebao bi biti 155.722,86 kn, uz napomenu da je na trošak manifestacije proknjižena faktura Radia Kaj za udruženo oglašavanje (25.000,00 kn).*

* 1. **Noć muzeja – Večer Adolfa Thierrya (siječanj 2015.)..........890,99 kn**

Muzej grada Pregrade tradicionalno sudjeluje u "Noći muzeja" u koju ćemo ove godine ući sa slatkom večeri Adolfa Thierrya, programom koji je prije nekoliko godina bio izuzetno posjećen – pečenjem i degustacijom slastica iz Thierryevog vremena u kojem sudjeluju lokalne udruge i OPG-ovi, a u svrhu dodatne promocije ljekarničke zbirke i pripadajućeg kataloga izdanog 2014. godine.

*Večer muzeja odrađena je u suradnji sa Udrugom kostelskih žena te su na taj način smanjeni troškovi na 890,99 kn. Preostala sredstva preusmjeruju se na saniranje razlike ostvarene za Proljeće u Pregradi.*

* 1. **Fašnik (2/2015.)……………....…............…………9.250,22**

Tradicionalna fašnička povorka i program u kojem učestvuje oko 200 djece predškolske i školske dobi te najmanje 150 odraslih „maškara“. Uz domaće grupe nazočnim posjetiteljima predstavit će se i grupe iz susjednih općina i gradova sa šireg područja Županije. Fašnička povorka kreće se ulicom Stjepana Radića prema Trgu Gospe Kunagorske gdje se odvija zabavni program uz krafne i kuhano vino, te prigodne nagrade za posjetitelje i suđenje Princu Fašniku.

*Fašnik je zbog godišnjeg doba i količine sudionika vrlo zahtjevna manifestacija koju nije bilo moguće izvesti u zadanim okvirima. Iznos od 9.250,22 kn potrošen je na postavljanje pozornice i čišćenje trga od snijega, prehranu sudionika te nagrade istima. Razlika u odnosu na planirane 2.000 kn pokriva se iznosima sačuvanim na stavkama internog marketinga i offline komunikacija (nije se išlo u projekte izrade brošura niti su djelatnice pohađale seminare i Dane turizma u Poreču – godišnja turistička konferencija).*

* 1. **Proljeće u Pregradi (4/2015.).......................................6.363,45 kn**

Proljeće u Pregradi sastoji se od niza izložbi, radionica i manifestacija koje objedinjuju Dan Grada i manifestaciju proslave uskrsnog slavlja. Program počinje akcijom "Zelena čistka" u kojoj se svi mjesni odbori priključuju proljetnom čišćenju šumaraka i staza na području grada. U tjednu pred Uskrs udruge i hobisti u gradskoj galeriji izlažu svoje radove, a djeca osnovne škole Janka Leskovara boje i uređuju gradski trg Uskrsnim pisanicama. Proslava uskrsnog slavlja počinje pod Kostelom, tradicijom starom gotovo 500 godina, koja od 2014. ima status nematerijalnog kulturnog dobra Ministarstva kulture RH. Slavlju pod Kostelom pridružuje se odbori Vinagore, Stipernice i Plemenšćine. Dan Grada održava se na Bijelu nedjelju, nedjelju nakon Uskrsa, defileom povijesnih postrojbi RH te susjednih zemalja u organizaciji "Kostelske pištole" koja uskrsne svečanosti završava "streljanjem" kod Svetog Štefana u Kostelu. Tjedan nakon proslave Dana Grada bit će obilježen koncertima Glazbene škole Pregrada u sklopu "Dana glazbe". Proljeće u Pregradi završava proslavom dana rada na Kunagori uz tradicionalan grah.

*Kao i Fašnik, manifestaciju nije bilo moguće izvesti u zadanom okviru jer se radi o programu koji se sastoji od niza događaja. Razlika u odnosu na planirane 2.000 kn pokriva se iznosima sačuvanim na stavkama internog marketinga i offline komunikacija (nije se išlo u projekte izrade brošura niti su djelatnice pohađale seminare i Dane turizma u Poreču – godišnja turistička konferencija).*

* 1. **Dani sporta (2015.).............……....……......................229,46 kn**

*Planirano događanje "Večer amaterskog kazališta" u lipnju u suradnji sa KUD-om Pregrada nije održano jer dramska sekcija nije bila spremna na vrijeme s novom predstavom. Također u planiranom periodu bilo je više događanja gradskih udruga (Sajam udruga itd.) te se odlučilo događaj zamijeniti sa "Danima sporta" te otvorenjem "Kuna-fit" parka u suradnji sa Mjesnim odborom Pregrada, Pregrada vrhi. Ostatak sredstava uložen je za pokriće razlika nastalih kod Fašnika i Proljeća u Pregradi.*

* 1. **Božić u Pregradi (12/2015.)................................….2.000,00 kn**

S ciljem širenja blagdanskog ozračja u našem gradu planira se organizacija Božićnog sajma na prostoru ispred Gradske knjižnice. Sajam organizira Turistička zajednica u suradnji s udrugama i OPG-ovima koje djeluju na području Grada Pregrade i šire.

**2. Potpore manifestacijama (suorganizacija s drugim subjektima te donacije drugima za manifestacije)...................................................................................29.700,00 kn**

*Kroz potpore manifestacijama podržane su dvije manifestacije koje se tradicionalno održavaju svake godine te na taj način promiču Grad i njegove običaje. Potpora je dana Kostelskoj pištoli – Keglevićevoj straži Kostel za "Kostelsku Uskrsnu pištolu" te Složnoj kuburi za predstavljanje i promociju na Olimpijadi starih sportova u Brođancima.*

**2.1. Kostelska uskrsna pištola (4/2015).………............…25.000,00 kn**

Tradicionalna, kulturna, etnološka i turistička manifestacija kojom se više od pet stoljeća u čast Uskrsnuća Isusa Krista njeguje običaj pucanja iz posebno, rukom, izrađenih pištola – kubura. Sam običaj pucanja potiče iz kostelskog kraja, Grof Keglević je naime imao stražu koja je u uskrsnoj noći čuvala Kristov grob. Od 2014. godine običaj ima status nematerijalnog kulturnog dobra RH. Klub „Kostelska pištola“ kao nosilac ove tradicije već dugi niz godina surađuje sa trombunjerima Društva „Sveti Vlaho“ iz Dubrovnika, topnicima Društva „Sveti Grgur“ iz Požege, povijesnim postrojbama iz Karlovca, Čakovca, Turopolja, Varaždina te društvima iz BiH te Slovenije.

*Iznos je za 5.000,00 kn veći, što je razlika za dugovanje iz prethodne godine.*

**2.2. Potpora ostalim manifestacijama - Olimpijada starih sportova Brođanci (8/2015).....................4.700,00kn**

Potpora, njegovanje suradnje i prisustvo na Olimpijadi starih sportova u Brođancima.

**III. KOMUNIKACIJA VRIJEDNOSTI …………...…… 22.500,00 kn**

**1.Online komunikacije.............................................................................,0,00 kn**

*Zbog dugovanja prethodnih razdoblja u 2015. nema ulaganja u on-line oglašavanje.*

**2. Offline komunikacije.............................................................................20.500,00 kn**

**2.1. Oglašavanje u promotivnim kampanjama javnog i privatnog sektora (udruženo oglašavanje)…….…………………..........................….…….8.000,00 kn**

Udruženo oglašavanje najopširniji je i najučinkovitiji način oglašavanja koje se realizira kroz članke o KZŽ u raznim tiskovinama ciljano prema svakom tržištu, putem plakatiranja najpoznatijih manifestacija na najatraktivnijim lokacijama u Zagrebu i putem Internet oglašavanja. U 2015. uz tradicionalnu manifestaciju "Branje grojzdja" prijavili smo i "Uskrsnu pištolu".

*Ulaganja su bila planirana u prvotnom iznosu od 15.000,00 kn, odobreno nam je 8.000,00 kn.*

**2.2. Opće oglašavanje (Oglašavanje u tisku, TV oglašavanje)..12.000,00 kn**

Oglašavanje manifestacija, događanja i prezentacija TZ Grada Pregrade.

*Kroz program udruženog oglašavanja s Radiom Kaj planirano je bilo 30.000,00 kn, no HTZ je odobrio iznos od 37.000,00 kn. (Račun od 25.000,00 kn proknjižen je na stavku "Branje grojzdja".)*

**2.3. Brošure i ostali tiskani materijali ……………………………....500,00 kn**

Posjete turista i namjernika, sudjelovanje na 100% zagorsko te ostalim sajmovima pokazale su potrebu za izradom brošure o Gradu, sa svim turističkim informacijama te mapom grada i turističkih lokacija.

*Za nabavku karti Zagorja utrošeno je 500 kn, kako odgovarajućeg natječaja za izradu vlastitih karata nije bilo u izradu se nije išlo već su planirana sredstva preusmjerena u sanaciju dugova iz prethodnih razdoblja.*

**2.4. Suveniri i promo materijali ……………………...……………..0,00 kn**

Kupnja tradicijskih suvenira i promotivnih materijala.

*Zbog sanacije dugova prethodnih razdoblja nije se išlo u nabavu novih suvenira i promo materijala.*

**IV. DISTRIBUCIJA I PRODAJA VRIJEDNOSTI ….…......500,00 kn**

**1. Sajmovi (u skladu sa zakonskim propisima i propisanim pravilima za sustav TZ) ……….....................................………………..………………….........500,00 kn** Sudjelovanje na sajmovima promocija je turističkog proizvoda te prilika za uspostavljanje kontakata i mogućnosti suradnje s nosiocima turističke potražnje.

*Zbog sanacije dugova prethodnih razdoblja nije se sudjelovalo na sajmovima.*

**V. INTERNI MARKETING …………………………...........……0,00 kn**

**1. Edukacija (zaposleni, subjekti javnog i privatnog sektora)…….…… 0,00 kn**

TZ Grada Pregrade u suradnji s TZ KZŽ sudjelovat će na kontinuiranom obrazovanju kroz seminare organizirane od strane Hrvatske turističke zajednice, Ministarstva turizma i drugih institucija koje su orijentirane prema razvoju turizma i obučavanju turističkih kadrova.

*Zbog sanacije dugova prethodnih razdoblja nije bilo dodatne edukacije, niti su zaposlenice sudjelovale na Danima turizma.*

**VI. MARKETINŠKA INFRASTRUKTURA ………….……0,00 kn**

**1. Proizvodnja multimedijalnih materijala …………..…………… 0,00 kn**

Kroz sustav natječaja planira se prijaviti projekat info panela i interaktivnih šetnica dostupnih preko aplikacije na smart telefonu.

*U 2015. godini bilo je u planu provesti projekt izrade info panela i interaktivnih šetnica međutim odgovarajući natječaj nije bio raspisan.*

**VII. TRANSFER BOR. PRISTOJBE GRADU (30 %)….....…407,40 kn**

Od raspoređene boravišne pristojbe turistička zajednica doznačuje gradu na području kojih je osnovana 30% sredstava koje se koriste isključivo za poboljšanje uvjeta boravka turista na temelju prethodno usvojenoga zajedničkog programa općine i turističke zajednice općine.

*Boravišna pristojba prema Gradu također je u totalu iznos akumuliranog duga kroz godine.*

**VIII. POKRIVANJE MANJKA IZ PRETHODNE GODINE.....117.985,62 kn**

Kroz godine dug se iz prethodnih godina prenosio u sljedeću bez odgovarajućeg rebalansa te je narastao do 120.000,00kn. U 2015. planirana je sanacija duga. *Do kraja godine planira se sanirati većina akumuliranih dugova čime bi se u godinu 2016. prenjelo do 5.500,00 kn duga, ostvarenog kroz redovne aktivnosti iz Q4 2015. godine.*

